
Convocatòria de les subvencions per fomentar l’ús del servei d’acolliment diürn del centre de dia de Vilalba dels Arcs per a l’any 2024:

· Bases reguladores: 
Bases reguladores de les subvencions per fomentar l’ús del servei d’acolliment diürn del centre de dia de Vilalba dels Arcs aprovades en el Ple de 8 de febrer de 2023, publicades inicialment al BOPT CVE 2023-01067 de 14 de febrer de 2023, al DOGC núm. 8857 de 17 de febrer de 2023 i al tauler d’edictes electrònic. Bases publicades definitivament al BOPT CVE 2023-02340 de 22 de març de 2023.

· Crèdit pressupostari al qual s’imputen les subvencions i import màxim subvencions:
L’import màxim destinat a la concessió de les subvencions previstes en la present convocatòria és de 18.000,00 € amb càrrec a l’aplicació pressupostària 3120-48000. L’Ajuntament podria ampliar l’import màxim previst a l’aplicació pressupostària en cas d’insuficiència de crèdit.

· Objecte, persones beneficiàries, condicions i finalitat de la concessió de les subvencions convocades, els requisits per a sol·licitar-les, els documents i les informacions que s’han d’adjuntar a la sol·licitud consten a les bases reguladores.

· Règim de la concessió: 
Serà el de concurrència no competitiva. La convocatòria es publicarà a la seu electrònica de l’Ajuntament i al Butlletí oficial de la Província de Tarragona. Aquesta darrera publicitat s’efectuarà a través de la Base de Dades Nacional de Subvencions.

· Òrgan competent per a la instrucció i per a la resolució del procediment:
La secretària interventora per a la instrucció del procediment i per a la resolució, la Junta de Govern local.

· Termini de presentació de sol·licituds:
S’inicia l’endemà de la publicació de l’anunci d’aquesta convocatòria al BOPT fins al 13 de desembre de 2024.

· Forma de presentació de sol·licituds:
Exclusivament per mitjans telemàtics en el registre electrònic de l’ajuntament
https://vilalbadelsarcs.eadministracio.cat/info.0
de conformitat amb l’article 14 de la Llei 39/2015, d’1 d’octubre del procediment administratiu comú de les administracions públiques mitjançant el model normalitzat i amb la documentació especificada en les bases.






· Termini de resolució i notificació: 
Serà, com a màxim, de 3 mesos a comptar de la presentació de sol·licituds i es notificarà a l’adreça electrònica assenyalada a la sol·licitud es persones interessades de conformitat amb l’article 40 de la Llei 39/2015, d’1 d’octubre, de procediment administratiu comú de les administracions públiques. 

· Règim d’acceptació:
 La presentació de les sol·licituds implica la plena acceptació de les bases reguladores i faculta l'ajuntament per comprovar la conformitat de les dades que s'hi contenen.

· Règim general aplicable: Llei 38/2003, de 17 de novembre, general de subvencions; Reial Decret 887/2006, de 21 de juliol, pel qual s’aprova el Reglament de la LGS; ordenança general de subvencions de l’Ajuntament de Vilalba dels Arcs; Decret 179/1995, de 13 de juny, pel qual s’aprova el Reglament d’obres, activitats i serveis dels ens locals; Llei 39/2015, d’1 d’octubre, de procediment administratiu comú de les administracions públiques, Llei 40/2015, d’1 d’octubre, de règim jurídic del sector públic i el Reglament d’obres, activitats i serveis dels ens locals en tot allò que no sigui contrari a la LGS i la Llei 26/2010, de 3 d’agost, de règim jurídic i de procediment de les administracions públiques de Catalunya.

· Les resolucions dictades en execució de la convocatòria exhaureixen la via administrativa

· Règim de recursos: 
Recurs contenciós administratiu en el termini màxim de dos mesos des de l’endemà de la notificació, davant el Jutjat contenciós administratiu de Tarragona. De  manera alternativa i potestativa, recurs de reposició en el termini d’un mes a comptar de l’endemà de la notificació davant el mateix òrgan que l'ha dictat.

